**SÖTÉTSÉG ÉS VILÁGOSSÁG**

**fotópályázat**

Tavasz, újjászületés, természetfotózás

A Károli Gáspár Református Egyetem Pedagógiai Kar Művészeti, Testnevelési és Életviteli Tanszéke fotópályázatot hirdet **Sötétség és világosság** címmel.

„Kezdetben teremtette Isten a mennyet és a földet. A föld még kietlen és puszta volt, a mélység fölött sötétség volt, de Isten Lelke lebegett a vizek fölött. Akkor ezt mondta Isten: Legyen világosság! És lett világosság. Látta Isten, hogy a világosság jó, elválasztotta tehát Isten a világosságot a sötétségtől. És elnevezte Isten a világosságot nappalnak, a sötétséget pedig éjszakának nevezte el. Így lett este, és lett reggel: első nap.” (1Móz 1,1–5)

A pályázat célja, hogy hallgatóink többek között a múlt tapasztalatainak fényében mutassák be kreatív látásmódjukat a természettel, a múlt emlékeivel és a fenntarthatósággal, a természet iránti szeretettel kapcsolatban.

**A címhez kapcsolódóan a következő témák feldolgozását javasoljuk:**

– tavasz, újjászületés (természetfotózás)

– mesterséges környezet és a napszakok kölcsönhatása: egyéb kültéri objektum más-más napszakban való fotósorozata

– a múlt értékei, emlékeink (tárgyfotó, portré)

– a szelfi lehetőségei, esztétikai értéket közvetítő műfaj (önarckép, portré)

A pályázaton részt vehetnek a Pedagógiai Kar nappali és levelező munkarendű hallgatói 4 különböző témához kapcsolódó, témánként maximum 10 db alkotással.

**A benyújtandó pályamű előírásai:**

– A fotók készülhetnek digitális vagy analóg eszközzel, de a beküldés csak digitális formátumban lehetséges.

– Méret: min. 20 x 30 cm; 300 Dpi (2362 x 3543 px)

– Fájltípus/kiterjesztés: RAW; TIFF; JPEG

– A pályázat anyagát képező fotókat és a kitöltött pályázati adatlapot az elektronikus levél mellékleteként csatolva várjuk a megadott címre.

– A képfájlokat a következő módon kérjük elnevezni:

„alkotó monogramja(kötőjel)téma sorszáma(pont)fájlkiterjesztés”

Például: SzV-XY1X2Y-1.jpg vagy szv-xy1x2y-1.jpg (ékezetes karakterek, kis- és nagybetűk tetszőleges használata megengedett).

**A beküldés határideje:** 2022. május 22., vasárnap éjfél

A pályaműveket a következő címre kérjük beküldeni: pk.fotopalyazat@kre.hu

A beérkezett és a zsűri által kiválasztott alkotásokból kiállítást rendezünk, és a legsikeresebb alkotásokat jutalmazzuk. Eredményhirdetés és díjátadó: a ***Sötétség és világosság*** kiállítás megnyitója alkalmával.

A felhívás megtekinthető ide kattintva.